MT Il-Ġurnal Uffiċjali tal-Unjoni Ewropea C 240/62

Opinjoni tal-Kumitat Ewropew tar-Reġjuni — Tnaqqis kosteffettiv tal-emissjonijiet u investimenti b’emissjonijiet baxxi tal-karbonju

(2016/C 240/10)

Relatur: Marco DUS (IT/PSE) Membru tal-Kunsill Muniċipali ta’ Vittorio Veneto, Treviso Dokument ta’ referenza: Proposta għal Direttiva tal-Parlament Ewropew u tal-Kunsill li temenda d-Direttiva 2003/87/KE biex ittejjeb it-tnaqqis kosteffettiv tal-emissjonijiet u investimenti b’emissjonijiet baxxi ta’ karbonju COM(2015) 337 final

I. L-EMENDI PROPOSTI

Emenda 1

Premessa 6

Test propost mill-Kummissjoni Emenda tal-KtR L-irkantar tal-kwoti tibqa’ r-regola ġenerali, bl-allokazzjoni bla ħlas bħala l-eċċezzjoni. Konsegwentement, u kif ikkonfermat mill-Kunsill Ewropew, is-sehem tal-kwoti li jrid jiġi rkantat, li kien 57 % matul il-perjodu mill-2013 sal-2020, ma għandux jitnaqqas. Il-Valutazzjoni tal-Impatt tal-Kummissjoni tagħti dettalji dwar is-sehem tal-irkant u tispeċifika li dan is-sehem ta’ 57 % huwa magħmul mill-kwoti rkantati f’isem l-Istati Membri, inklużi l-kwoti miżmuma għal dawk li jidħlu ġodda iżda mhux allokati, il-kwoti għall-immodernizzar tal-ġenerazzjoni tal-elettriku f’ċerti Stati Membri u l-kwoti li jridu jiġu rkantati aktar ‘il quddiem minħabba t-tqegħid tagħhom fir-Riżerva tal-Istabbiltà tas-Suq stabbilita bid-Deċiżjoni (UE) 2015/… tal-Parlament Ewropew u tal-Kunsill. L-irkantar tal-kwoti tibqa’ r-regola ġenerali, bl-allokazzjoni bla ħlas bħala l-eċċezzjoni. Konsegwentement, u kif ikkonfermat mill-Kunsill Ewropew, is-sehem tal-kwoti li jrid jiġi rkantat, li kien 57 % matul il-perjodu mill-2013 sal-2020, ma għandux jitnaqqas. L-għan komuni biex ikun garantit li l-EU ETS taħdem bl-aħjar mod, għandu jkun dak li nkomplu nżidu gradwalment il-kwoti maħsuba għall-irkant. Il-Valutazzjoni tal-Impatt tal-Kummissjoni tagħti dettalji dwar is-sehem tal-irkant u tispeċifika li dan is-sehem huwa magħmul mill-kwoti rkantati f’isem l-Istati Membri, inklużi l-kwoti miżmuma għal dawk li jidħlu ġodda iżda mhux allokati, il-kwoti għall-immodernizzar tal-ġenerazzjoni tal-elettriku f’ċerti Stati Membri u l-kwoti li jridu jiġu rkantati aktar ‘il quddiem minħabba t-tqegħid tagħhom fir-Riżerva tal-Istabbiltà tas-Suq stabbilita bid-Deċiżjoni (UE) 2015/… tal-Parlament Ewropew u tal-Kunsill. L-għadd ta’ kwoti disponibbli għal allokazzjoni bla ħlas għandu jikkorrispondi mar-rekwiżiti tal-aktar intrapriżi effiċjenti li huma f’riskju ta’ rilokazzjoni tal-emissjonijiet tal-karbonju, abbażi ta’ parametri referenzjarji ambizzjużi li huma wkoll teknikament u ekonomikament fattibbli fuq skala industrijali.

Raġuni

Jitqies li nistgħu nkunu aktar ambizzjużi f’dak li jirrigwarda t-test propost fid-direttiva. Il-Kumitat tar-Reġjuni jemmen li l-politiki Ewropej dwar il-klima dejjem iħarsu ‘l quddiem, dejjem b’kunsiderazzjoni tal-kosteffettività u b’valutazzjoni bir-reqqa tal-katina sħiħa tal-valur, minħabba l-interkonnessjoni qawwija bejn diversi oqsma industrijali.

Emenda 2

Premessa 9

Test propost mill-Kummissjoni Emenda tal-KtR L-Istati Membri għandhom jikkumpensaw parzjalment, skont ir-regoli tal-għajnuna mill-Istat, ċerti installazzjonijiet fis-setturi jew sottosetturi li ġew iddeterminati li huma esposti għal riskju sinifikanti ta’ rilokazzjoni tal-emissjonijiet tal-karbonju minħabba l-ispejjeż relatati mal-emissjonijiet ta’ gassijiet serra li jiġu mgħoddija fil-prezzijiet tal-elettriku. Il-Protokoll u d-deċiżjonijiet ta’ akkumpanjament adottati mill-Konferenza tal-Partijiet f’Pariġi jeħtieġu jipprovdu għall-mobilizzazzjoni dinamika tal-finanzjament tal-ġlieda kontra t-tibdil fil-klima, it-trasferiment tat-teknoloġija u l-bini tal-kapaċitajiet għall-Partijiet eliġibbli, b’mod partikolari dawk bl-inqas kapaċitajiet. Il-finanzjament mingħand is-settur pubbliku għall-ġlieda kontra t-tibdil fil-klima se jkompli jaqdi rwol importanti fil-mobilizzazzjoni tar-riżorsi wara l-2020. Għalhekk, id-dħul mill-irkant għandu jintuża wkoll għal azzjonijiet ta’ finanzjament tal-ġlieda kontra t-tibdil fil-klima f’pajjiżi terzi vulnerabbli, inkluż l-adattament għall-impatti tal-klima. L-ammont ta’ finanzjament għall-ġlieda kontra t-tibdil fil-klima li jrid jiġi mmobilizzat se jiddependi wkoll fuq l-ambizzjoni u l-kwalità tal-kontributi maħsuba determinati fil-livell nazzjonali (Intended Nationally Determined Contributions - INDCs) proposti, il-pjanijiet ta’ investiment sussegwenti u l-proċessi ta’ ppjanar għall-adattament nazzjonali. L-Istati Membri għandhom jużaw id-dħul mill-irkantar għall-promozzjoni tal-formazzjoni tal-ħiliet u r-riallokazzjoni tal-ħaddiema affettwati mit-tranżizzjoni tal-impjiegi f’ekonomija ta’ dekarbonizzazzjoni. L-Istati Membri għandhom jikkumpensaw parzjalment, skont ir-regoli tal-għajnuna mill-Istat, ċerti installazzjonijiet fis-setturi jew sottosetturi li ġew iddeterminati li huma esposti għal riskju sinifikanti ta’ rilokazzjoni tal-emissjonijiet tal-karbonju minħabba l-ispejjeż relatati mal-emissjonijiet ta’ gassijiet serra li jiġu mgħoddija fil-prezzijiet tal-elettriku. Sabiex jiġi evitat li jkun hemm tgħawwiġ fil-kompetizzjoni bejn l-impriżi fid-diversi Stati Membri, għandu jkun obbligatorju li jiġu regolati l-fondi kompensatorji maħruġa għal kull negozju b’mod omoġenju madwar l-UE kollha. Il-Protokoll u d-deċiżjonijiet ta’ akkumpanjament adottati mill-Konferenza tal-Partijiet f’Pariġi jeħtieġu jipprovdu għall-mobilizzazzjoni dinamika tal-finanzjament tal-ġlieda kontra t-tibdil fil-klima, it-trasferiment tat-teknoloġija u l-bini tal-kapaċitajiet għall-Partijiet eliġibbli, b’mod partikolari dawk bl-inqas kapaċitajiet. Il-finanzjament mingħand is-settur pubbliku għall-ġlieda kontra t-tibdil fil-klima se jkompli jaqdi rwol importanti fil-mobilizzazzjoni tar-riżorsi wara l-2020. Għalhekk, id-dħul mill-irkant għandu jintuża wkoll għal azzjonijiet ta’ finanzjament tal-ġlieda kontra t-tibdil fil-klima f’pajjiżi terzi vulnerabbli, inkluż l-adattament għall-impatti tal-klima. L-ammont ta’ finanzjament għall-ġlieda kontra t-tibdil fil-klima li jrid jiġi mmobilizzat se jiddependi wkoll fuq l-ambizzjoni u l-kwalità tal-kontributi maħsuba determinati fil-livell nazzjonali (Intended Nationally Determined Contributions - INDCs) proposti, il-pjanijiet ta’ investiment sussegwenti u l-proċessi ta’ ppjanar għall-adattament nazzjonali. Kull Stat Membru għandu jistabbilixxi mhux inqas minn limitu minimu ta’ 20 % ta’ dħul mill-irkant li jkun amministrat direttament mill-awtoritajiet lokali u reġjonali, għal azzjonijiet ta’ mitigazzjoni għat-tibdil fil-klima, pereżempju b’referenza għar-riskji idroġeoloġiċi li dawn l-awtoritajiet qegħdin dejjem aktar jiffaċċjaw, kif ukoll għall-adattament korrispondenti tal-infrastruttura tat-trasferiment tal-enerġija u tal-provvista tat-tisħin għall-possibbiltajiet dejjem jiżdiedu ta’ produzzjoni ta’ enerġija minn sorsi rinnovabbli. Għandu jkun possibbli wkoll li jintuża dħul mill-iskambju tal-emissjonijiet fl-Istati Membri sabiex jiġu evitati riskji klimatiċi lokali u reġjonali u l-protezzjoni kontra u għall-adattament għall-effetti tat-tibdil fil-klima. L-Istati Membri għandhom jużaw id-dħul mill-irkantar għall-promozzjoni tal-formazzjoni tal-ħiliet u r-riallokazzjoni tal-ħaddiema affettwati mit-tranżizzjoni tal-impjiegi f’ekonomija ta’ dekarbonizzazzjoni.

Raġuni

Huwa maħsub li r-rwol tal-awtoritajiet lokali u reġjonali f’dawn il-politiki għandu jiġi valorizzat, u mhux sottovalutat. Il-Kumitat tar-Reġjun jipproponi li l-Istati Membri jipprevedu li parti mid-dħul mill-irkant tal-kwoti tal-emissjonijiet jiġi amministrat direttament mill-awtoritajiet lokali u reġjonali għal azzjoni ta’ mitigazzjoni tat-tibdil fil-klima, speċjalment fir-rigward ta’ riskji idroġeoloġiċi li l-awtoritajiet lokali u reġjonali qed ikollhom dejjem aktar jimmaniġġjaw f’sitwazzjonijiet ta’ emerġenza.

Emenda 3

Premessa 10

Test propost mill-Kummissjoni Emenda tal-KtR L-inċentiv ewlieni fuq terminu twil minn din id-Direttiva għall-qbid u l-ħżin tad-diossidu tal-karbonju (CCS), għall-iżvilupp ta’ teknoloġiji ġodda ta’ enerġija rinnovabbli u l-innovazzjoni rivoluzzjonarja fit-teknoloġiji u l-proċessi b’emissjonijiet baxxi tal-karbonju huwa s-sinjal tal-prezz tal-karbonju li toħloq u li l-kwoti ma jkunux jeħtieġu li jiġu ċeduti għal emissjonijiet ta’ diossidu tal-karbonju li jinħażnu b’mod permanenti jew jiġu evitati. Barra minn hekk, sabiex ikunu ssupplimentati r-riżorsi li diġà qed jintużaw biex jaċċelleraw id-dimostrazzjoni ta’ faċilitajiet tas-CCS kummerċjali u teknoloġiji innovattivi ta’ enerġija rinnovabbli, il-kwoti tal-EU ETS għandhom jintużaw biex jagħtu gwadanji ggarantiti għall-iskjerament tal-faċilitajiet tas-CCS, teknoloġji ġodda ta’ enerġija rinnovabbli u innovazzjoni industrijali fit-teknoloġiji u l-proċessi b’emissjonijiet baxxi tal-karbonju fl-Unjoni għal diossidu tal-karbonju maqbud jew evitat fuq skala suffiċjenti, sakemm ikun hemm ftehim dwar il-kondiviżjoni tal-għarfien. Il-maġġoranza ta’ dan l-appoġġ għandha tiddependi fuq l-evitar ivverifikat tal-emissjonijiet ta’ gassijiet serra, filwaqt li ċertu appoġġ jista’ jingħata meta jintlaħqu ċerti tragwardi predeterminati filwaqt li tiġi kkunsiderata t-teknoloġija skjerata. Il-perċentwal massimu tal-ispejjeż tal-proġetti li jridu jiġu appoġġjati jista’ jvarja skont il-kategorija ta’ proġett. L-inċentiv ewlieni fuq terminu twil minn din id-Direttiva għall-qbid u l-ħżin tad-diossidu tal-karbonju ( it-tipi kollha ta’ CCS), teknoloġiji ġodda ta’ enerġija rinnovabbli , l-effiċjenza fl-użu tal-enerġija u l-innovazzjoni rivoluzzjonarja fit-teknoloġiji u l-proċessi b’emissjonijiet baxxi tal-karbonju (bħall-qbid u l-użu tad-diossidu tal-karbonju (CCU)) huwa s-sinjal tal-prezz tal-karbonju li toħloq u li l-kwoti ma jkunux jeħtieġu li jiġu ċeduti għal emissjonijiet ta’ diossidu tal-karbonju li jinħażnu b’mod permanenti jew jiġu evitati. Barra minn hekk, sabiex ikunu ssupplimentati r-riżorsi li diġà qed jintużaw biex jaċċelleraw id-dimostrazzjoni ta’ faċilitajiet tas-CCS kummerċjali u teknoloġiji innovattivi ta’ enerġija rinnovabbli, il-kwoti tal-EU ETS għandhom jintużaw biex jagħtu gwadanji ggarantiti għall-iskjerament tal-faċilitajiet tas-CCS, teknoloġji ġodda ta’ enerġija rinnovabbli u innovazzjoni industrijali fit-teknoloġiji kosteffettivi tas-CCU jew fit-teknoloġiji u l-proċessi b’emissjonijiet baxxi tal-karbonju fl-Unjoni għal diossidu tal-karbonju maqbud jew evitat fuq skala suffiċjenti, sakemm ikun hemm ftehim dwar il-kondiviżjoni tal-għarfien. Il-maġġoranza ta’ dan l-appoġġ għandha tiddependi fuq l-evitar ivverifikat tal-emissjonijiet ta’ gassijiet serra, filwaqt li ċertu appoġġ jista’ jingħata meta jintlaħqu ċerti tragwardi predeterminati filwaqt li tiġi kkunsiderata t-teknoloġija skjerata. Il-perċentwal massimu tal-ispejjeż tal-proġetti li jridu jiġu appoġġjati jista’ jvarja skont il-kategorija ta’ proġett.

Raġuni

Huwa interessanti li wieħed isemmi direttament it-titjib fl-effiċjenza tal-enerġija u t-teknoloġiji kollha li għandhom x’jaqsmu mal-qbid u l-użu tad-diossidu tal-karbonju (CCU) bħala materja prima għal proċessi industrijali oħrajn. Diġà qegħdin isiru xi esperimenti li, jekk jilħqu livell suffiċjenti ta’ maturità tekonoloġika, jagħmlu lil dawn it-teknoloġiji ferm aktar interessanti mis-CCS. Barra minn hekk il-KtR jiġbed l-attenzjoni dwar l-aspetti marbutin mas-sigurtà, b’mod speċjali fit-tul, li dawn is-sistemi jridu jkunu kapaċi jiggarantixxu.

Emenda 4

Premessa 11

Test propost mill-Kummissjoni Emenda tal-KtR Għandu jiġi stabbiliti Fond għall-Modernizzazzjoni mit-2 % tal-kwoti totali tal-EU ETS, u għandu jiġi rkantat skont ir-regoli u l-modalitajiet għall-irkanti li jseħħu fuq il-Pjattaforma Komuni tal-Irkant stabbilita fir-Regolament (UE) Nru 1031/2010. L-Istati Membri li fl-2013 kellhom PDG per capita skont ir-rati tal-kambju tas-suq ta’ inqas minn 60 % taħt il-medja tal-Unjoni għandhom ikunu eliġibbli għall-finanzjament mill-Fond għall-Modernizzazzjoni u jingħataw deroga sal-2030 mill-prinċipju ta’ rkantar sħiħ għall-ġenerazzjoni tal-elettriku billi jużaw l-għażla ta’ allokazzjoni bla ħlas sabiex jippromwovu b’mod trasparenti l-investimenti reali li jimmodernizzaw is-settur tal-enerġija tagħhom filwaqt li jevitaw distorsjonijiet tas-suq tal-enerġija intern. Ir-regoli għall-kontroll tal-Fond għall-Modernizzazzjoni għandhom jipprovdu qafas koerenti, komprensiv u trasparenti biex jiżguraw l-implimentazzjoni l-aktar effiċjenti possibbli, filwaqt li jikkunsidraw il-ħtieġa li l-parteċipanti kollha jkollhom aċċess faċli. Il-funzjoni tal-istruttura ta’ governanza għandha tkun proporzjonata bl-iskop li jiġi żgurat l-użu xieraq tal-fondi. L-istruttura ta’ governanza għandha tkun komposta minn bord għall-investimenti u kumitat ta’ ġestjoni u għandha l-kunsiderazzjoni dovuta lill-kompetenzi tal-BEI fil-proċess ta’ teħid ta’ deċiżjonijiet sakemm ma jingħatax appoġġ lil proġetti żgħar permezz ta’ self minn banek promozzjonali nazzjonali jew permezz ta’ għotjiet permezz ta’ programm nazzjonali li jikkondividi l-għanijiet tal-Fond għall-Modernizzazzjoni. L-investimenti ffinanzjati permezz tal-fond għandhom ikunu proposti mill-Istati Membri. Sabiex ikun żgurat li l-ħtiġijiet ta’ investiment fl-Istati Membri bi dħul baxx ikunu indirizzati kif xieraq, id-distribuzzjoni tal-fondi għandha tikkunsidra f’ishma ugwali l-emissjonijiet verifikati u l-kriterji tal-PDG. L-għajnuna finanzjarja mill-Fond għall-Modernizzazzjoni tista’ tingħata permezz ta’ forom differenti. Għandu jiġi stabbiliti Fond għall-Modernizzazzjoni mit-2 % tal-kwoti totali tal-EU ETS, u għandu jiġi rkantat skont ir-regoli u l-modalitajiet għall-irkanti li jseħħu fuq il-Pjattaforma Komuni tal-Irkant stabbilita fir-Regolament (UE) Nru 1031/2010. L-Istati Membri li fl-2013 kellhom PDG per capita skont ir-rati tal-kambju tas-suq ta’ inqas minn 60 % taħt il-medja tal-Unjoni għandhom ikunu eliġibbli għall-finanzjament mill-Fond għall-Modernizzazzjoni u jingħataw deroga sal-2030 mill-prinċipju ta’ rkantar sħiħ għall-ġenerazzjoni tal-elettriku billi jużaw l-għażla ta’ allokazzjoni bla ħlas sabiex jippromwovu b’mod trasparenti l-investimenti reali li jimmodernizzaw is-settur tal-enerġija tagħhom filwaqt li jevitaw distorsjonijiet tas-suq tal-enerġija intern. Bl-istess mod il-Fond għall-Modernizzazzjoni għandu jkun miftuħ ukoll għaż-żoni NUTS2 tal-Istati Membri kkaratterizzati minn żbilanċi interni ovvji, sabiex jappoġġja r-rilanċ u l-immodernizzar tas-settur tal-enerġija. Ir-regoli għall-kontroll tal-Fond għall-Modernizzazzjoni għandhom jipprovdu qafas koerenti, komprensiv u trasparenti biex jiżguraw l-implimentazzjoni l-aktar effiċjenti possibbli, filwaqt li jikkunsidraw il-ħtieġa li l-parteċipanti kollha jkollhom aċċess faċli. Il-funzjoni tal-istruttura ta’ governanza għandha tkun proporzjonata bl-iskop li jiġi żgurat l-użu xieraq tal-fondi. L-istruttura ta’ governanza għandha tkun komposta minn bord għall-investimenti u kumitat ta’ ġestjoni u għandha l-kunsiderazzjoni dovuta lill-kompetenzi tal-BEI fil-proċess ta’ teħid ta’ deċiżjonijiet sakemm ma jingħatax appoġġ lil proġetti żgħar permezz ta’ self minn banek promozzjonali nazzjonali jew permezz ta’ għotjiet permezz ta’ programm nazzjonali li jikkondividi l-għanijiet tal-Fond għall-Modernizzazzjoni. L-investimenti ffinanzjati permezz tal-fond għandhom ikunu proposti mill-Istati Membri. Sabiex ikun żgurat li l-ħtiġijiet ta’ investiment fl-Istati Membri bi dħul baxx ikunu indirizzati kif xieraq, id-distribuzzjoni tal-fondi għandha tikkunsidra f’ishma ugwali l-emissjonijiet verifikati u l-kriterji tal-PDG. Id-distribuzzjoni tal-fondi se titmexxa f’konformità mal-prinċipju tas-sussidjarjetà u b’rispett tad-dritt tal-Istati Membri li jiddeterminaw is-sorsi tal-enerġija tagħhom stess. L-għajnuna finanzjarja mill-Fond għall-Modernizzazzjoni tista’ tingħata permezz ta’ forom differenti.

Raġuni

Il-Kumitat tar-Reġjuni jitlob li l-Fond għall-Modernizzazzjoni jiġi estiż għall-interventi fiż-żoni NUTS2. Fil-fatt, għalkemm jaqbel mal-prinċipju ta’ solidarjetà u mar-rieda biex titkompla l-allokazzjoni ta’ kwoti bla ħlas bil-għan ta’ mmodernizzar tas-settur tal-enerġija lill-Istati Membri li fl-2013 kellhom PDG per capita ta’ inqas minn 60 % taħt il-medja tal-Unjoni, iħeġġeġ biex jiġi kkunsidrat ukoll il-valur tal-PDG per capita tar-reġjuni NUTS2 għall-allokazzjoni ta’ dawn il-kwoti minħabba li jkun wisq limitat jekk wieħed jikkunsidra biss il-PDG per capita nazzjonali fl-Istati Membri fejn hemm żbilanċi kbar. Id-dritt tal-Istat Membru li jiddetermina l-għażla bejn sorsi ta’ enerġija differenti huwa mfisser fl-Artikolu 194(2) TFUE.

Emenda 5

Premessa 12

Test propost mill-Kummissjoni Emenda tal-KtR Il-Kunsill Ewropew ikkonferma li l-modalitajiet, inkluża t-trasparenza, tal-allokazzjoni bla ħlas mhux obbligatorja għall-immodernizzar tas-settur tal-enerġija f’ċerti Stati Membri għandhom jittejbu. L-investimenti b’valur ta’ EUR 10 miljun jew iżjed għandhom jintgħażlu mill-Istat Membru kkonċernat permezz ta’ proċess ta’ offerti kompetittiv fuq il-bażi ta’ regoli ċari u trasparenti biex jiġi żgurat li l-allokazzjoni bla ħlas tintuża biex tippromwovi investimenti reali għall-immodernizzar tas-settur tal-enerġija b’konformità mal-għanijiet tal-Unjoni tal-Enerġija. Investimenti b’valur ta’ inqas minn EUR 10 miljun ukoll għandhom ikunu eliġibbli għall-finanzjament mill-allokazzjoni bla ħlas. L-Istat Membru kkonċernat għandu jagħżel investimenti bħal dawn fuq il-bażi ta’ kriterji ċari u trasparenti. Ir-riżultati ta’ dan il-proċess ta’ għażla għandhom ikunu soġġetti għal konsultazzjoni pubblika. Il-pubbliku għandu jkun informat kif dovut fl-istadju tal-għażla tal-proġetti ta’ investiment kif ukoll dwar l-implimentazzjoni tagħhom. Il-Kunsill Ewropew ikkonferma li l-modalitajiet, inkluża t-trasparenza, tal-allokazzjoni bla ħlas mhux obbligatorja għall-immodernizzar tas-settur tal-enerġija f’ċerti Stati Membri għandhom jittejbu. L-investimenti b’valur ta’ EUR 10 miljun jew iżjed għandhom jintgħażlu mill-Istat Membru kkonċernat permezz ta’ proċess ta’ offerti kompetittiv fuq il-bażi ta’ regoli ċari u trasparenti biex jiġi żgurat li l-allokazzjoni bla ħlas tintuża biex tippromwovi investimenti reali għall-immodernizzar tas-settur tal-enerġija b’konformità mal-għanijiet tal-Unjoni tal-Enerġija. Investimenti b’valur ta’ inqas minn EUR 10 miljun ukoll għandhom ikunu eliġibbli għall-finanzjament mill-allokazzjoni bla ħlas. L-Istat Membru kkonċernat għandu jagħżel investimenti bħal dawn fuq il-bażi ta’ kriterji ċari u trasparenti. Ir-riżultati ta’ dan il-proċess ta’ għażla għandhom ikunu soġġetti għal konsultazzjoni pubblika li tieħu kunsiderazzjoni b’mod partikolari tal-opinjonijiet tal-awtoritajiet lokali u reġjonali . Il-pubbliku għandu jkun informat kif dovut fl-istadju tal-għażla tal-proġetti ta’ investiment kif ukoll dwar l-implimentazzjoni tagħhom.

Raġuni

Jitqies li r-rwol tal-awtoritajiet lokali u reġjonali f’dawn il-politiki għandu jiġi valorizzat, u mhux sottovalutat. Għaldaqstant il-Kumitat jipproponi li jiddaħħal l-obbligu li, matul il-konsultazzjonijiet pubbliċi, jiġu speċifikament ikkonsultati l-awtoritajiet lokali u reġjonali dwar ir-riżultati tal-proċessi tal-allokazzjoni bla ħlas fakultattiva għall-immodernizzar tas-settur tal-enerġija.

Emenda 6

Premessa 13a ġdida

Test propost mill-Kummissjoni Emenda tal-KtR Il-Ftehim ta’ Pariġi li ntlaħaq waqt is-COP21 jitlob sforz min-naħa tal-partijiet kontraenti kollha biex dan ikun ratifikat u implimentat malajr u b’mod aktar ambizzjuż. F’dan il-kuntest, l-inizjattivi jew il-kampanji kollha, anke dawk lokali u reġjonali jew dawk immirati lejn il-livell lokali u reġjonali, li jistgħu jikkontribwixxu biex jintlaħqu l-għanijiet ta’ tnaqqis tal-emissjonijiet ta’ gassijiet serra, għandhom jiġu sfruttati kollha. Strument għall-monitoraġġ tal-politiki ambjentali u għall-iskambju ta’ prattiki tajbin u proġetti implimentati fil-livell reġjonali u lokali (pereżempju relatati mal-Patt tas-Sindki) jista’ jkun utli biex jippromovi s-sussidjarjetà u r-responsabbiltà fil-livelli kollha tal-gvern.

Raġuni

Il-Kumitat tar-Reġjuni jitlob li l-Ftehim ta’ Pariġi jkun segwit malajr minn ratifika formali u minn applikazzjoni rigoruża. Is-sistema EU ETS tista’ tkun waħda mill-mekkaniżmi ewlenin biex jgħin fit-tnaqqis tal-emissjonijiet u, għalhekk, biex jintlaħqu l-għanijiet, iżda ma tistax tkun l-uniku strument li jkollha disponibbli l-UE. Għalhekk, minbarra li jaqbel dwar l-importanza li l-politiki intersettorjali u l-politiki dwar il-klima jkunu koerenti mal-politiki Ewropej l-oħrajn (b’mod partikolari dawk promossi permezz tal-Fondi strutturali), isostni li strument lokali ddedikat jista’ jgħin dan l-aspett u jsaħħaħ ir-rwol tal-KtR innifsu.

Emenda 7

Artikolu 1, punt 4(a)

Test propost mill-Kummissjoni Emenda tal-KtR L-Artikolu 10 huwa emendat kif ġej: l-Artikolu 10 huwa emendat kif ġej: a) it-tliet subparagrafi ġodda li ġejjin huma miżjuda mal-paragrafu 1: a) it-tliet subparagrafi ġodda li ġejjin huma miżjuda mal-paragrafu 1: “Mill-2021 ‘il quddiem, is-sehem tal-kwoti li għandu jiġi rkantat mill-Istati Membri għandu jkun 57 %. “Mill-2021 ‘il quddiem, is-sehem tal-kwoti li għandu jiġi rkantat mill-Istati Membri għandu jkun tal-inqas 57 %. Sabiex l-EU ETS taħdem bl-aħjar mod, jista’ jkun ipprovdut li s-sehem tal-kwoti għall-irkant jiżdied b’mod obbligatorju biss meta s-sitwazzjoni internazzjonali tippermetti dan mingħajr ma toħloq riskju għall-kompetittività tal-industriji Ewropej. 2 % tal-kwantità totali tal-kwoti fil-perjodu ta’ bejn l-2021 u l-2030 għandhom ikunu rkantati biex jiġi stabbilit fond għat-titjib tal-effiċjenza fl-enerġija u l-immodernizzar tas-sistemi tal-enerġija ta’ ċerti Stati Membri kif stabbilit fl-Artikolu 10(d) ta’ din id-Direttiva (‘il-Fond għall-Modernizzazzjoni’). 2 % tal-kwantità totali tal-kwoti fil-perjodu ta’ bejn l-2021 u l-2030 għandhom ikunu rkantati biex jiġi stabbilit fond għat-titjib tal-effiċjenza fl-enerġija u l-immodernizzar tas-sistemi tal-enerġija ta’ ċerti Stati Membri kif stabbilit fl-Artikolu 10d ta’ din id-Direttiva (‘il-Fond għall-Modernizzazzjoni’). Il-kwantità totali li jifdal tal-kwoti li jridu jiġu rkantati mill-Istati Membri għandha tkun distribwita skont il-paragrafu 2.”; Il-kwantità totali li jifdal tal-kwoti li jridu jiġu rkantati mill-Istati Membri għandha tkun distribwita skont il-paragrafu 2.”;

Raġuni

Il-Kumitat tar-Reġjuni jsostni li s-sehem tal-kwoti li jrid jiġi rkantat, li kien ta’ 57 % matul il-perjodu mill-2013 sal-2020, għandu jiżdied b’mod gradwali, f’perjodi speċifiċi biex ikunu jistgħu jintlaħqu aktar il-miri ambizzjużi ġew stabbiliti. Fil-fatt il-KtR jemmen li l-għanijiet ambizzjużi huma fundamentali biex iħeġġu l-progress f’dan il-qasam, u għalhekk huwa sodisfatt biż-żieda tal-fattur ta’ tnaqqis annwali għal 2,2 % mill-2021. Minkejja dan, biex jiġi evitat ir-riskju ta’ rilokazzjoni tal-emissjonijiet u tinżamm il-kompetittività Ewropea, il-Kumitat jappoġġja anke d-deċiżjoni li tinżamm l-allokazzjoni bla ħlas ta’ sehem mill-kwoti. Madankollu, dawn il-miżuri għandhom jitqiesu bħala eċċezzjoni u għandhom ikunu riveduti u aġġornati hekk kif l-ekonomiji dinjiji l-oħrajn jadottaw strumenti simili kontra l-emissjonijiet.

Emenda 8

Artikolu 1(5)(f)

Test propost mill-Kummissjoni Emenda tal-KtR fil-paragrafu 8, l-ewwel, it-tieni u t-tielet subparagrafi tal-paragrafu 8 jinbidlu b’dan li ġej: fil-paragrafu 8, l-ewwel, it-tieni u t-tielet subparagrafi tal-paragrafu 8 jinbidlu b’dan li ġej: “400 miljun kwota għandhom ikunu disponibbli biex jappoġġjaw l-innovazzjoni fit-teknoloġiji u l-proċessi b’emissjonijiet baxxi tal-karbonju fis-setturi industrijali elenkati fl-Anness I, u biex jgħinu jistimulaw il-kostruzzjoni u t-tħaddim ta’ proġetti ta’ dimostrazzjoni kummerċjali li għandhom l-għan ta’ qbid u ħżin ġeoloġiku (CCS) ambjentalment sikur tad-diossidu tal-karbonju kif ukoll ta’ proġetti ta’ dimostrazzjoni ta’ teknoloġiji innovattivi ta’ enerġija rinnovabbli, fit-territorju tal-Unjoni. “400 miljun kwota għandhom ikunu disponibbli biex jappoġġjaw l-innovazzjoni fit-teknoloġiji u l-proċessi b’emissjonijiet baxxi tal-karbonju fis-setturi industrijali elenkati fl-Anness I, u biex jgħinu jistimulaw il-kostruzzjoni u t-tħaddim ta’ proġetti ta’ dimostrazzjoni kummerċjali li għandhom l-għan ta’ qbid u ħżin ġeoloġiku (CCS) ambjentalment sikur u kosteffettiv tad-diossidu tal-karbonju jew ta’ qbid u użu ta’ diossidu tal-karbonju fil-proċessi industrijali (CCU) kif ukoll ta’ proġetti ta’ dimostrazzjoni ta’ teknoloġiji innovattivi ta’ enerġija rinnovabbli u ta’ effiċjenza fl-enerġija fit-territorju tal-Unjoni. Il-kwoti għandhom ikunu disponibbli għall-innovazzjoni fit-teknoloġiji u l-proċessi industrijali b’emissjonijiet baxxi tal-karbonju u biex jappoġġjaw proġetti ta’ dimostrazzjoni għall-iżvilupp ta’ firxa wiesgħa ta’ CCS u teknoloġiji innovattivi ta’ enerġija rinnovabbli li għadhom mhux kummerċjalment vijabbli f’postijiet ibbilanċjati ġeografikament. Sabiex ikunu promossi proġetti innovattivi, jistgħu jiġu appoġġjati sa 60 % tal-ispejjeż rilevanti tal-proġetti, li minnhom sa 40 % ma jeħtieġux prevenzjoni verifikata tal-emissjonijiet ta’ gassijiet serra sakemm jintlaħqu t-tragwardi predeterminati u jittieħed kont tat-teknoloġija użata. Il-kwoti għandhom ikunu disponibbli għall-innovazzjoni fit-teknoloġiji u l-proċessi industrijali b’emissjonijiet baxxi tal-karbonju u biex jappoġġjaw proġetti ta’ dimostrazzjoni għall-iżvilupp ta’ firxa wiesgħa ta’ CCS u teknoloġiji innovattivi ta’ enerġija rinnovabbli li għadhom mhux kummerċjalment vijabbli f’postijiet ibbilanċjati ġeografikament. Sabiex ikunu promossi proġetti innovattivi, jistgħu jiġu appoġġjati sa 60 % tal-ispejjeż rilevanti tal-proġetti, li minnhom sa 40 % ma jeħtieġux prevenzjoni verifikata tal-emissjonijiet ta’ gassijiet serra sakemm jintlaħqu t-tragwardi predeterminati u jittieħed kont tat-teknoloġija użata. Barra minn hekk, 50 miljun kwota mhux allokati mir-riżerva tal-istabbiltà tas-suq stabbilita bid-Deċiżjoni (UE) 2015/… għandhom jissupplimentaw kull riżorsa eżistenti li jifdal skont dan il-paragrafu għall-proġetti msemmija hawn fuq, bi proġetti fl-Istati Membri kollha inklużi proġetti fuq skala żgħira, qabel l-2021. Il-proġetti għandhom jintgħażlu fuq il-bażi ta’ kriterji oġġettivi u trasparenti. Barra minn hekk, 50 miljun kwota mhux allokati mir-riżerva tal-istabbiltà tas-suq stabbilita bid-Deċiżjoni (UE) 2015/… għandhom jissupplimentaw kull riżorsa eżistenti li jifdal skont dan il-paragrafu għall-proġetti msemmija hawn fuq, bi proġetti fl-Istati Membri kollha inklużi proġetti fuq skala żgħira, qabel l-2021. Il-proġetti għandhom jintgħażlu fuq il-bażi ta’ kriterji oġġettivi u trasparenti. Il-Kummissjoni għandha tingħata s-setgħa li tadotta att delegat skont l-Artikolu 23.”; Il-Kummissjoni għandha tingħata s-setgħa li tadotta att delegat skont l-Artikolu 23.”;

Raġuni

Huwa interessanti li wieħed isemmi direttament it-titjib fl-effiċjenza tal-enerġija u t-teknoloġiji kollha li għandhom x’jaqsmu mal-qbid u l-użu tad-diossidu tal-karbonju (CCU) bħala materja prima għal proċessi industrijali oħrajn. Diġà qegħdin isiru xi esperimenti li, jekk jilħqu livell suffiċjenti ta’ maturità tekonoloġika, jagħmlu lil dawn it-teknoloġiji ferm aktar interessanti mis-CCS.

Emenda 9

Artikolu 1(6) ġdid Artikolu 10(c)(1)

Test propost mill-Kummissjoni Emenda tal-KtR 1. Permezz ta’ deroga mill-Artikolu 10a(1) sa (5), l-Istati Membri li fl-2013 kellhom PDG per capita f’EUR għall-prezzijiet tas-suq taħt is-60 % tal-medja tal-Unjoni jistgħu jagħtu allokazzjoni bla ħlas tranżitorja lil installazzjonijiet għall-produzzjoni tal-elettriku għall-modernizzazzjoni tas-settur tal-enerġija. 1. Permezz ta’ deroga mill-Artikolu 10(a)(1) sa (5), l-Istati Membri u ż-żoni NUTS2 tal-Istati Membri kkaratterizzati minn żbilanċi interni ovvji li fl-2013 kellhom PDG per capita f’EUR għall-prezzijiet tas-suq taħt is-60 % tal-medja tal-Unjoni jistgħu jagħtu allokazzjoni bla ħlas tranżitorja lil installazzjonijiet għall-produzzjoni tal-elettriku għall-modernizzazzjoni tas-settur tal-enerġija.

Raġuni

Il-Kumitat tar-Reġjuni jitlob li l-Fond għall-Modernizzazzjoni jiġi estiż għall-interventi fiż-żoni NUTS2. Fil-fatt, għalkemm jaqbel mal-prinċipju ta’ solidarjetà u mar-rieda biex titkompla l-allokazzjoni ta’ kwoti bla ħlas bil-għan ta’ mmodernizzar tas-settur tal-enerġija lill-Istati Membri li fl-2013 kellhom PDG per capita ta’ inqas minn 60 % taħt il-medja tal-Unjoni, iħeġġeġ biex jiġi kkunsidrat ukoll il-valur tal-PDG per capita tar-reġjuni NUTS2 għall-allokazzjoni ta’ dawn il-kwoti minħabba li jkun wisq limitat jekk wieħed jikkunsidra biss il-PDG per capita nazzjonali fl-Istati Membri fejn hemm żbilanċi kbar.

II. RAKKOMANDAZZJONIJIET TA’ POLITIKA

Il-KUMITAT EWROPEW TAR-REĠJUNI

1. ifakkar fl-importanza li jiġu involuti l-awtoritajiet lokali u reġjonali dwar din il-kwistjoni peress li huma l-aktar sensittivi għaliha minħabba r-rwol li għandhom fil-ġlieda kontra t-tibdil fil-klima, u minħabba li min-natura inerenti tagħhom huma l-eqreb istituzzjonijiet għaċ-ċittadini u fuq quddiem biex jimmaniġġjaw emerġenzi ambjentali;

2. jitlob li l-atturi globali ewlenin kollha (kumpaniji, is-settur finanzjarju, il-gvernijiet, in-Nazzjonijiet Uniti, l-NGOs u s-soċjetà ċivili) jikkollaboraw mal-livelli kollha tal-gvern sabiex ir-reazzjoni għall-emerġenzi ambjentali u klimatiċi tkun koordinata u effettiva, skont ma ħareġ mis-COP21 ta’ Pariġi; jieħu nota f’dan il-kuntest tal-Komunikazzjoni COM(2016) 110 final “The Road from Paris” (Id-Direzzjoni wara Pariġi) li se tiġi analizzata aktar fil-fond minn opinjoni tal-KtR futura; jiddispjaċih, madankollu, għad-dgħjufija relattiva tar-referenza għar-rwol tal-ETS riformata fl-implimentazzjoni tal-ftehim ta’ Pariġi u n-nuqqas ta’ rikonoxximent tad-dimensjoni reġjonali f’dan il-proċess;

3. iqis pożittiv l-eżitu tas-COP21 f’dak li jirrigwarda r-rieda komuni ta’ kollaborazzjoni biex jintlaħaq tragward ambizzjuż u jaqbel mad-deċiżjoni li kull ħames snin issir reviżjoni tal-miri, b’mod li dawn ikunu dejjem adatti; madankollu jenfasizza li kienet okkażjoni mitlufa sabiex seta’ jiġi indirizzat fil-livell globali r-riskju ta’ rilokazzjoni tal-emissjonijiet u jiġu previsti xi azzjonijiet;

4. jenfasizza l-importanza ta’ integrazzjoni dejjem iktar b’saħħitha bejn is-sistema tal-ETS u l-politiki ta’ inċentivazzjoni tas-sorsi rinnovabbli u tal-effiċjenza fl-użu tal-enerġija; f’dan ir-rigward jagħraf il-bżonn li tiġi semplifikata u armonizzata l-leġislazzjoni

5. Id-Direttiva tal-EU ETS hija strument ta’ politika tal-UE taħt il-liġi ambjentali tal-UE. Il-proposta ta’ emenda tad-Direttiva ma tqajjem l-ebda kwistjoni rigward il-konformità tagħha mal-prinċipju ta’ sussidjarjetà, peress li t-trattament tat-tibdil fil-klima u l-effetti tiegħu huma b’mod ċar kwistjoni transkonfinali u għalhekk l-għanijiet ta’ din id-Direttiva ma jistgħux jinkisbu b’mod suffiċjenti mill-Istati Membri, imma aħjar f’livell tal-UE. Il-proposta ta’ emenda tad-Direttiva ma tmurx ukoll lil hinn minn dak li hu neċessarju fil-forma jew kontenut sabiex jintlaħaq l-għan tal-implimentazzjoni tal-mira għat-tnaqqis tal-emissjoni tal-gass serra tal-UE għall-2030 b’mod kost effettiv u b’hekk konformi mal-prinċipju tal-proporzjonalità;

6. jirrikonoxxi li l-għanijiet stabbiliti fl-Istrateġija Ewropa 2020 huma ta’ prijorità, u jisħaq li dawn ċertament huma kompatibbli mal-għan li tinżamm industrija Ewropea b’saħħitha, kompetittiva u moderna, li għaliha r-regoli mhumiex meqjusa bħala mekkaniżmu ta’ ħsara, iżda bħala inċentiv għal effiċjenza akbar u għall-immodernizzar. Għalhekk jistieden lill-Kummissjoni Ewropea sabiex tirrifletti wkoll fuq il-kunċett ta’ “marka tal-karbonju” tal-prodotti u tivvaluta kif ser tippromovi konsum aktar sostenibbli;

7. jenfasizza l-importanza li jiġi indirizzat in-nuqqas ta’ ekwilibriku bejn il-kwoti u d-domanda fis-suq tal-kwoti, li jikkontribwixxi biex jiġi garantit prezz tal-karbonju xprunat aktar mit-tnaqqis tal-emissjonijiet għal żmien medju u fit-tul, u b’hekk jitħeġġeġ l-investiment fit-teknoloġiji b’emissjonijiet baxxi tal-karbonju. Jirrimarka wkoll li, ladarba r-riżerva tal-istabbiltà tas-suq għandha l-għan li żżid il-flessibilità tal-provvista tal-kwoti għall-irkant matul il-perjodu ta’ tranżizzjoni bejn fażijiet ta’ negozjar, il-bidliet previsti mill-proposta għal Direttiva għandhom jikkontribwixxu biex jiġu evitati bidliet kbar fin-numru ta’ kwoti għall-irkant u jiżgura distribuzzjoni ġusta tal-għadd ta’ dawn il-kwoti kull sena.

8. jilqa’ l-proposta tal-Kummissjoni Ewropea li taġġorna r-regolamenti dwar is-sistema ta’ skambju ta’ kwoti ta’ emissjonijiet tal-Unjoni (EU ETS) u l-alternattiva li tuża direttiva bħala strument leġislattiv;

9. jiġbed l-attenzjoni dwar l-osservazzjonijiet tal-Qorti Ewropea tal-Awdituri, jiġifieri li hemm nuqqasijiet sinifikanti fl-implimentazzjoni tal-ETS UE u jagħmel rakkomandazzjonijiet biex jittejbu l-integrità u l-implimentazzjoni ta’ din is-sistema, inkluż il-kunċett ta’ effiċjenza industrijali li jiżgura l-kompetittività sħiħa tal-ekonomija tal-UE;

10. ifakkar, kif diġà enfasizzat f’xi opinjonijiet preċedenti (1), li fost il-problemi li kien hemm s’issa fl-implimentazzjoni tal-EU ETS hemm dik tal-livell tal-prezzijiet tal-karbonju li spiss jitqies ineffiċjenti. F’dan ir-rigward isostni li l-għan tal-UE għandu jkun li tippromovi prezzar ġust fuq livell internazzjonali u tipprevjeni l-varjazzjonijiet għal skopijiet ta’ spekulazzjoni;

11. ifakkar li d-Direttiva li tistabbilixxi s-sistema tal-EU ETS hija parti minn sistema aktar kumplessiva ta’ miżuri u ma għandhiex teskludi l-possibbiltà li l-Istati individwali jistabbilixxu wkoll taxxa fuq il-karbonju, bil-għan li jippromovu l-innovazzjoni u joħolqu vantaġġi kompetittivi, kif diġà qed isir fin-Norveġja u l-Isvezja, pereżempju;

12. jaqbel mal-prinċipju li s-setturi kollha tal-ekonomija, inklużi dawk mhux koperti mis-sistema tal-EU ETS, għandhom jikkontribwixxubiex jitnaqqsu l-emissjonijiet, billi jtejbu s-sostenibbiltà ambjentali u fl-istess waqt jiggarantixxu s-sostenibbiltà soċjali. Għaldaqstant, iħeġġeġ lill-Istati Membri jżidu l-isforzi tagħhom diretti lejn is-setturi li mhumiex koperti mill-EU ETS, peress li dawn jikkontribwixxu għal aktar minn 50 % tal-emissjonijiet. F’dan ir-rigward huwa ssuġġerit li tiġi vvalutata reviżjoni tas-sussidji ppjanati fid-diversi setturi, sabiex jixprunaw lis-suq lejn soluzzjonijiet innovattivi u effiċjenti, jew li jiġi estiż in-numru ta’ setturi koperti mill-ETS, pereżempju billi jiġu inklużi l-emissjonijiet ikkawżati mis-settur tat-trasport (bil-baħar u fuq l-art) u mis-settur tal-kostruzzjoni;

13. jirrakkomanda bil-qawwi li r-riforma tħeġġeġ biex il-mekkaniżmi ta’ kumpens tal-ispejjeż indiretti tal-industrija jkunu armonizzati fl-UE kollha (biex jiġu evitati d-distorsjonijiet tas-suq intern ikkawżati mill-kompetizzjoni reġjonali) u li s-sistema tippremja lildawk bl-aqwa prestazzjoni;

14. jittama li l-adozzjoni ta’ sistema ETS għaċ-Ċina ppjanata mill-2017 (2) tħeġġeġ anke lil atturi oħrajn fix-xena globali, u b’hekk tħaffef il-konverġenza lejn ekonomija b’żero emissjonijiet ta’ gassijiet serra u twassal għat-tneħħija gradwali tas-sistema ta’ allokazzjoni bla ħlas tal-kwoti. Madankollu, l-ewwel għandhom jiġu kkunsidrati diversi forom ta’ appoġġ u inċentivi biex issir bidla mill-produzzjoni tal-enerġija mill-karburanti fossili għal forom ta’ enerġija rinnovabbli bħala alternattivi għal allokazzjoni mingħajr ħlas.

15. jinnota bi pjaċir ir-rieda biex jittejbu r-regoli eżistenti biex tissaħħaħ it-trasparenza, permezz ta’ data aġġornata aktar frekwenti, affidabbli u verifikata. Għalhekk jitlob li l-punti ta’ riferiment teknikament u ekonomikament realistiċi jiġu aġġornati qabel il-perjodu ta’ skambju u jiġu stabbiliti fuq data industrijali robusta;

16. iqis li huwa essenzjali li l-allokazzjoni tal-finanzjament pubbliku b’rabta mal-klima tissokta anke wara l-2020, u jittama li ssir dejjem aktar element ċentrali fil-qafas finanzjarju tal-UE, anke fl-istadju tar-reviżjoni ta’ nofs it-term previst għall-programmi Ewropej ewlenin ta’ finanzjament u, b’mod partikolari, għall-programm Orizzont 2020;

17. jissuġġerixxi li jintuża l-effett ta’ lieva tal-istrumenti tal-politika esterna Ewropea u tal-politika kummerċjali (b’referenza partikolari għall-ftehimiet ta’ kummerċ ħieles) sabiex jitħaffef il-pass tal-konverġenza tal-Istati terzi lejn is-sistema tal-EU ETS, u b’hekk jippromovu qafas internazzjonali li jgħin biex jintlaħqu miri aktar wesgħin;

18. jittama li l-estensjoni tal-EU ETS anke għall-emissjonijiet mill-avjazzjoni tkun tista’ tiġi indirizzata malajr kemm jista’ jkun, sabiex tiffavorixxi tnaqqis kontinwu tal-emissjonijiet anke minħabba l-avvanzi teknoloġiċi li jwasslu biex it-trasportaturi Ewropej isiru aktar kompetittivi fuq livell globali u mexxejja tas-sostenibbiltà.

Brussell, is-7 ta’ April 2016. Il-President tal-Kumitat Ewropew tar-Reġjuni Markku MARKKULA

(1) ENVE-V-047 “Qafas ta’ politika għall-klima u l-enerġija fil-perjodu ta’ bejn l-2020 u l-2030” u ENVE-V-038 “Green Paper - Qafas għall-politiki dwar il-klima u l-enerġija sal-2030”.

(2) Kif iddikjara l-President Ċiniż Xi Jinping fit-30 ta’ Settembru 2015, waqt iż-żjara tiegħu f’Washington.